ICHNEUMON FAM. III, ISCHNUS. 630 
Caput transversum, thorace paulo angustius, 
collum versus sensim angustatum. — Oculi ovales, 
rarius suborbiculati. — ;4ntennae plerisque graci- 
les, maribus porrectae, rarius curvatae, feminis 
curvatae, ut plurimum breviores quam maribus; 
interdum crassiusculae. — De antennis et oris 
partibus conferas notam ad Ichn. porrectorium. — 
Thorax gibbulus. — Scutellum convexiusculum 
aut gibbulum, vel triangulare apice obtuso, vel 
subquadratum. — lae mediocres, interdum sub- 
amplae; areola quinqueangulari-subtriangulari. — 
Pedes subgraciles, paucis crassiusculi et brevius- 
culi, valde elongati et graciles Ischno porrectorio 
(qui etiam antennis longioribus, abdominisque an- 
nulis coloratis, a reliquis cospeciebus se distin- 
guit). — .4bdomen thorace longius, eoque ple- 
rumque angustius, ubique aequilatum seu cylin- 
dricum, segmentis G et 7 tamen apicem versus 
angustatis; segmento 1 laevi, rarius subcicatricoso 
et lineis duabus elevatis (e. g. Ischno unilineato), 
parte antica subgibba, haud multo latiore quam 
petiolus, nec praerupte ab eo sejuncta, rarissime 
duplo latiore quam petiolus (Ischno moesto). Quo 
angustior pars antica, eo obtusior angulus est, 
quem illa cum petiolo exhibet. —  4culeus sub- 
exsertus. 
